《曹夫人牧羊图》
宋代·陈克

日长永巷车音细，插竹洒盐纷妒恃。美人零落泾水寒，两鬓风妒一挥涕。

柔毛𧤏𧤏与人群，儿女恩怨徒纷纷。洞房那复知许事，但画远牧连空云。

槲叶飘萧晚风劲，羖䍽相追寒鹊并。短童何处沙草深，族走群飞各天性。

向来鞍马曹将军，文采班班今尚存。林下夫人更超绝，新图不作五花文。

作者简介：陈克(1081—1137）北宋末南宋初词人。字子高，自号赤城居士。临海（今属浙江）人。